《淡黄柳 梦堤柳数株，丝丝欲绿，如在冥濛烟水边也。用白石韵为之》
清代·黄燮清

空濛写影。鹅粉飘芳陌。金缕初裁风恻恻。掩映谁家绣槛。

前度流莺定能识。

嫩阴寂。江南未寒食。锁烟雨、谢娘宅。甚离魂、化作销魂色。

料得蛾眉，怕因春瘦，先画楼台怨碧。

作者简介：黄燮清（1805～1864）晚清诗人、剧作家。原名宪清，字韵甫，号韵珊，又号吟香诗舫主人。浙江海盐武原镇人。道光十五年（1835）举人，后屡试不第，晚年始得宜都县令，调任松滋，未几卒。少工词曲，中年以后始致力于诗文。其诗多抒写个人不平遭遇及人民的生活疾苦，咏史吊古之作深沉豪放，颇具特色。有《倚晴楼诗集》及《倚睛楼七种曲》传世。